Francuska veza
Francuska veza američki je dramski triler snimljen 1971. u režiji Williama Friedkina i produkciji Philipa D'Antonija. U glavnim ulogama su Gene Hackman, Fernando Rey i Roy Scheider. Film je adaptacija i fikcija Ernesta Tidymana zasnovana na romanu Robina Moorea. To je priča o detektivima iz njujorškog policijskog odjela, "Popeyeu" Doyleu i Buddyju "Cloudyju" Russou, čiji su stvarni životni prototipovi bili Eddie Egan i Sonny Grosso iz Odjela za narkotike. Egan i Grosso također se pojavljuju u filmu, ali kao neki drugi likovi. To je bio prvi film s rejtingom "R" koji je osvojio Oscar za najbolji film nakon uvođenja MPAA filmskog sistema za rangiranje. Također, osvojio je Oscar za najbolju glavnu mušku ulogu (Gene Hackman), režiju, montažu i adaptirani scenarij (Ernest Tidyman). Bio je nominiran za najboljeg sporednog glumca (Roy Scheider), kinematografiju i zvuk. Tidyman je također dobio Zlatni globus za svoj scenarij.